CELEX: 52018JC0019
Language: lt
Date: 2018-06-22
Title: Bendras pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą

EUROPOS KOMISIJA
            Briuselis, 2018 06 22
            JOIN(2018) 19 final
            2018/0261(NLE)
            Bendras pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą
            
               
         
         
            
               AIŠKINAMASIS MEMORANDUMAS
            
            
               1.Pasiūlymo dalykas
            
            
               Šis pasiūlymas yra susijęs su sprendimu dėl pozicijos, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją (toliau – Susitarimas arba Europos ir Viduržemio jūros regiono šalių susitarimas), siekiant priimti numatytą sprendimą dėl 2013–2017 m. ES ir Maroko veiksmų plano užtikrinti aukštesnio lygio statusą įgyvendinimo pratęsimo vieniems metams.
            
            
               2.Pasiūlymo aplinkybės
            
            
               2.1.Europos ir Viduržemio jūros regiono šalių susitarimas
            
            
               Europos ir Viduržemio jūros regiono šalių susitarimu siekiama 
            
            
               ·sukurti tinkamas sąlygas politiniam dialogui, kad Šalys galėtų sustiprinti santykius visose srityse, kurios, jų manymu, šiam dialogui svarbios;
            
            
               ·sudaryti sąlygas palaipsniui liberalizuoti prekybą prekėmis, paslaugomis ir kapitalu;
            
            
               ·skatinti Magribo šalių integraciją, remiant Maroko prekybą ir bendradarbiavimą su kitomis regiono šalimis; 
            
            
               ·skatinti prekybą ir darnių ekonominių ir socialinių Šalių santykių plėtojimą, visų pirma palaikant dialogą ir bendradarbiaujant, siekiant skatinti Maroko ir jo gyventojų raidą bei klestėjimą; 
            
            
               ·remti bendradarbiavimą ekonomikos, socialinėje, kultūros ir finansų srityse.
            
            
               Susitarimas įsigaliojo 2000 m. kovo 1 d.
            
            
               2.2. Asociacijos taryba
            
            
               Europos ir Viduržemio jūros regiono susitarimu įsteigtą Asociacijos tarybą sudaro Europos Sąjungos Tarybos ir Europos Komisijos nariai bei Maroko Karalystės vyriausybės nariai. Tam, kad galėtų įgyvendinti Susitarime nustatytus tikslus, Asociacijos taryba turi įgaliojimus priimti sprendimus ir gali teikti reikiamas rekomendacijas. Sprendimai priimami ir rekomendacijos rengiamos bendru Šalių sutarimu.  
            
            
               2.3.Asociacijos tarybos numatomas aktas
            
            
               Asociacijos taryba, pasikeisdama laiškais, turi priimti rekomendaciją dėl 2013–2017 m. ES ir Maroko veiksmų plano užtikrinti aukštesnio lygio statusą įgyvendinimo pratęsimo (toliau – numatomas aktas).
            
            
               Numatomu aktu siekiama vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą. Šis pratęsimas leis užtikrinti aukštesnio lygio statuso įgyvendinimo Maroke tęstinumą.
            
            
               3.Pozicija, kurios turi būti laikomasi Sąjungos vardu
            
            
               Europos Sąjungos pozicija, kurios turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, dėl rekomendacijos vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą grindžiama prie šio sprendimo pridedamu veiksmų plano tekstu.
            
         
         
            
               Abi Šalys ne kartą patvirtino Europos Sąjungos ir Maroko santykių turtingumą ir gyvybingumą, taip pat ir savo visapusišką įsipareigojimą toliau vystyti santykius visose joms abiems svarbiose srityse. 
            
            
               Atsižvelgiant į esamas politines aplinkybes, šiais metais ES ir Maroko santykiai bus grindžiami pratęstu 2013–2017 m. veiksmų planu; tai leis pradėti derybas dėl būsimų metų ES ir Maroko partnerystės krypčių ir naujų prioritetų. 
            
            
               Todėl veiksmų plano pratęsimas atitinka Europos Sąjungos interesus.
            
            
               4.Teisinis pagrindas
            
            
               4.1.Procedūrinis teisinis pagrindas
            
            
               4.1.1.Principai
            
            
               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
            
            
               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  1
               .
            
            
               4.1.2.Taikymas aptariamuoju atveju
            
            
               Asociacijos taryba yra susitarimu (aptariamuoju atveju – Europos ir Viduržemio jūros regiono šalių susitarimu) įsteigtas organas.
            
            
               Aktas, kurį Asociacijos taryba raginama priimti, yra teisinę galią turintis aktas. 
            
            
               Numatomas aktas turi teisinę galią, kadangi juo vieniems metams, t. y. iki 2018 m. pabaigos, bus pratęstas 2013–2017 m. ES ir Maroko veiksmų plano užtikrinti aukštesnio lygio statusą įgyvendinimas.
            
            
               Numatomu aktu Susitarimo institucinė struktūra nepapildoma ir nekeičiama.
            
            
               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildantys, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
            
            
               4.2.2.Taikymas aptariamuoju atveju
            
            
               Numatomo akto tikslas ir turinys visų pirma susijęs su veiksmais, įgyvendinamais pagal asociaciją su trečiosiomis šalimis.
            
            
               Todėl siūlomo sprendimo materialinis teisinis pagrindas yra 217 straipsnis, kuris yra Europos ir Viduržemio jūros regiono šalių susitarimo, įkuriančio Europos Bendrijų bei jų valstybių narių ir Maroko Karalystės asociaciją, teisinis pagrindas, sudarantis įvairių veiksmų plane numatytų veiksmų teisinę sistemą.
            
         
         
            
               4.3.Išvada
            
            
               Siūlomo sprendimo teisinis pagrindas yra SESV 217 straipsnis kartu su 218 straipsnio 9 dalimi.
            
            
               5.Numatomo akto skelbimas
            
            
               Atsižvelgiant į tai, kad Asociacijos tarybos aktu bus iš dalies keičiama veiksmų plano taikymo trukmė, priėmus šį aktą, jis turėtų būti paskelbtas Europos Sąjungos oficialiajame leidinyje.
            
            
               2018/0261 (NLE)
            
            
               Bendras pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
            
            
               atsižvelgdama į Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrą pasiūlymą,
            
            
               kadangi:
            
            
               (1)1996 m. vasario 26 d. buvo pasirašytas ir 2000 m. kovo 1 d. įsigaliojo Europos ir Viduržemio jūros regiono šalių susitarimas, įkurianatis Europos Bendrijų bei jų valstybių narių ir Maroko Karalystės asociaciją
                  2
                (toliau – Susitarimas);
            
            
               (2)Pagal Susitarimo 80 straipsnį Asociacijos taryba turi įgaliojimus priimti sprendimus ir teikti rekomendacijas.
            
            
               (3)2013 m. gruodžio 16 d. Asociacijos taryba priėmė rekomendaciją dėl 2013–2017 m. ES ir Maroko veiksmų plano užtikrinti aukštesnio lygio statusą įgyvendinimo
                  3
               . 
            
            
               (4)Siekdama užtikrinti veiksmų plano ir būsimų partnerystės prioritetų tęstinumą, Asociacijos taryba, pasikeisdama laiškais, turi priimti rekomendaciją dėl 2013–2017 m. ES ir Maroko veiksmų plano užtikrinti aukštesnio lygio statusą įgyvendinimo pratęsimo.
            
            
               (5)Tikslinga nustatyti poziciją, kurios Sąjungos vardu turi būti laikomasi Asociacijos taryboje, kadangi sprendimas turės teisinę galią. 
            
            
               (6)Šiais metais ES ir Maroko santykiai bus grindžiami pratęstu 2013–2017 m. veiksmų planu; tai leis vesti diskusijas dėl būsimų metų ES ir Maroko partnerystės krypčių ir naujų prioritetų. 
            
            
               PRIĖMĖ ŠĮ SPRENDIMĄ:
            
            
               1 straipsnis
            
         
         
            
               Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl sprendimo vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą (po to, kai pasibaigs jo galiojimo terminas), grindžiama prie šio sprendimo pridedamu tekstu.
            
            
               2 straipsnis
            
            
               Šis sprendimas skirtas Komisijai ir vyriausiajai įgaliotinei.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2014 m. spalio 7 d. Teisingumo Teismo Sprendimo Vokietija / Tarybą (OIV), C-399/12, ECLI:EU:C:2014:2258, 61–64 punktai. 
               
               
                  
                     (2)
                  
                        2000 m. sausio 24 d. Tarybos ir Komisijos sprendimas 2000/204/EB, EAPB dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko karalystės asociaciją, patvirtinimo (OL L 70, 2000 3 18, p. 1).
               
               
                  
                     (3)
                  
                        2013 m. gruodžio 16 d. ES ir Maroko asociacijos Tarybos rekomendacija Nr. 1/2013 dėl 2013–2017 m. ES ir Maroko veiksmų pagal EKP plano užtikrinti aukštesnio lygio statusą įgyvendinimo (OL L 352, 2013 12 24, p. 78).
               
            
      
    ---documentbreak--- 
      
         
               EUROPOS KOMISIJA
            Briuselis,2018 06 22
            JOIN(2018) 19 final
            Bendras pasiūlymas
            PRIEDAS
            prie
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą
            
               
         
         
            
               PRIEDAS
            
            
            
               ES IR MAROKO ASOCIACIJOS TARYBOS REKOMENDACIJA Nr. 01/2018
            
            
               kuria pritariama tam, kad 2013–2017 m. ES ir Maroko veiksmų plano užtikrinti aukštesnio lygio statusą įgyvendinimas būtų pratęstas vieniems metams
            
            
            
            
               ES IR MAROKO ASOCIACIJOS TARYBA,
            
            
            
               atsižvelgdama į Europos ir Viduržemio jūros regiono šalių susitarimą, įkuriantį Europos Bendrijų bei jų valstybių narių ir Maroko Karalystės asociaciją (toliau – Susitarimas),
            
            
            
               kadangi:
            
            
               (1)Europos ir Viduržemio jūros regiono šalių susitarimas įsigaliojo 2000 m. kovo 1 d.;
            
            
               (2)Europos ir Viduržemio jūros regiono šalių susitarimo 80 straipsniu Asociacijos taryba įgaliojama teikti rekomendacijas, kurių, jos nuomone, reikia Susitarimo tikslams pasiekti;
            
            
               (3)kaip nurodyta Europos ir Viduržemio jūros regiono šalių susitarimo 90 straipsnyje, Šalys imasi visų bendrųjų ar specialiųjų priemonių, siekdamos įvykdyti susitarime nurodytus įsipareigojimus, ir siekia užtikrinti, kad susitarime nustatyti tikslai būtų pasiekti;
            
            
               (4)Asociacijos tarybos darbo tvarkos taisyklių 10 straipsnyje numatyta galimybė tarp sesijų rekomendacijas teikti taikant rašytinę procedūrą;
            
            
               (5)šiais metais ES ir Maroko santykiai bus grindžiami pratęstu 2013–2017 m. veiksmų planu; tai leis pradėti derybas dėl būsimų metų ES ir Maroko partnerystės krypčių ir naujų prioritetų, 
            
            
            
               REKOMENDUOJA:
            
            
               1 straipsnis
            
         
         
            
               Asociacijos taryba, taikydama rašytinę procedūrą, rekomenduoja vieniems metams pratęsti 2013–2017 m. ES ir Maroko veiksmų plano užtikrinti aukštesnio lygio statusą įgyvendinimą.
            
            
            
               Priimta [vieta] [2018 m. ... ... d.] 
            
            
               
                  ES ir Maroko asociacijos tarybos vardu
               
               
                  Pirmininkas
               
               
               
                  ***